Diari Oficial de la Generalitat Valenciana


Sumari del DOGV 3168, del 23-01-1998 (1997/12696)

Notificació de la resolució de l'expedient sancionador incoat per Resolució de 14 de març de 1997, del director general d'Urbanisme i Ordenació Territorial.
------------------------------------------------------------------------------------------------------------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1997/12217


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució de l'expedient sancionador incoat per Resolució de 14 de març de 1997, del director general d'Urbanisme i Ordenació Territorial. [1997/Q12948]
  
De conformitat amb el que estableix l'article 59.4 de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú, es notifica al senyor José Segura Gil, domiciliat al carrer de Toledo, 8, de la Sénia (Tarragona), de la Resolució de 15 d'octubre de 1997, del conseller d'Obres Públiques, Urbanisme i Transports, de la Generalitat Valenciana, que a continuació se transcriu:
  
«El conseller d'Obres Públiques, Urbanisme i Transports, amb data 15 d'octubre de 1997, va adoptar la resolució que tot seguit es transcriu:
  
?Vist l'expedient sancionador incoat per resolució del director general d'Urbanisme i Ordenació Territorial, del qual són rellevants els següents:
  
Antecedents de fet
  
Primer
  
L'expedient s'inicia mitjançant la Resolució de 14 de març de 1997, del director general d'Urbanisme i Ordenació Territorial, notificada al senyor José Segura Gil el dia 2 d'abril de 1997, però va ser tornada aquesta notificació pel Servei de Correus i Telègrafs. Com a conseqüència d'això, el 12 de maig de 1997, es va trametre un escrit a l'Ajuntament de la Sénia (Tarragona), on resideix l'imputat perquè li notificara l'inici de l'expedient, fet aquest que es va realitzar el dia 24 del mateix mes i any, i es trametre a l'Ajuntament de la Sénia el duplicat de la notificació mitjançant una comunicació que es va rebre al Servei Territorial d'Urbanisme de Castelló, el 23 de juny de 1997.
  
Amb data de 26 de juny de 1997, es va formular proposta de resolució que va ser notificada a l'imputat l'endemà, novament per mitjà de la tramesa a l'Ajuntament de la Sénia per a la seua notificació, cosa que va fer el dia 9 de juliol de 1997.
  
El senyor José Segura Gil no va presentar al·legacions ni cap documentació en el termini concedit per a això.
  
Segon
  
De les actuacions realitzades queda provat, i així es declara, que:
  
a) En la parcel·la 218 del polígon 2, partida de Martinet, del municipi de Rossell, s'han executat obres, en sòl no urbanitzable, consistents en rases de formigó i rases reblertes de pedres de riu, que pertanyen a una futura edificació.
  
El valor atribuït a aquestes obres, segons l'informe del tècnic d'Inspecció Urbanística del Servei Territorial d'Urbanisme de Castelló, és de 180.386 pessetes.
  
b) El promotor d'aquestes obres és el senyor José Segura Gil. Es desconeix la identitat de l'empresari de les obres i del tècnic director, si n'hi ha hagut.
  
c) Les obres no tenen ni l'autorització prèvia d'aquesta Conselleria ni llicència municipal, atés que la primera va concloure amb la caducitat de l'expedient per Resolució de 26 de novembre de 1996, del director general d'Urbanisme i Ordenació Territorial, i la segona no ha sigut atorgada, com informa l'Ajuntament de Rossell en l'escrit de 13 de febrer de 1996, en el qual, a més a més, l'arquitecte municipal indica que les obres no tenen la parcel·la mínima necessària i no guarden la separació a límits, per la qual cosa no es consideren legalitzables les obres.
  
Tercer
  
La Comissió Territorial d'Urbanisme de Castelló, en la sessió del dia 23 de setembre de 1997, va adoptar l'acord pel qual emetia un informe favorable sobre la proposta de l'instructor.
  
Fonaments de dret
  
Primer
  
Per a l'adequada qualificació de la infracció, s'ha de partir de la circumstància acreditada que les obres s'executen en sòl classificat com a no urbanitzable, en municipis les Normes Subsidiàries dels quals van ser aprovades definitivament el 31 d'octubre de 1989.
  
A això és d'aplicació les previsions de la Llei 4/1992, de 5 de juny, de la Generalitat Valenciana, sobre Sòl no Urbanitzable, ja que l'execució d'obres d'edificació permanent en aquest tipus de sòl està subjecta a l'autorització prèvia de la Generalitat Valenciana i llicència municipal (article 8 de la llei ja esmentada) i ni l'una ni l'altra, com s'ha dit en els antecedents de fet, s'han obtingut per a executar les obres descrites.
  
En conseqüència, l'execució de les obres promogudes pel senyor José Segura Gil comporten un ús del sòl que manca de la preceptiva llicència municipal i, per tant, integren l'il·lícit de l'article 90.1 del Reglament de Disciplina Urbanística.
  
Segon
  
De la infracció esmentada és responsable el promotor de l'obra el senyor José Segura Gil. No hi concorre cap circumstància que en modifique la responsabilitat (article 55 del Reglament de Disciplina Urbanística), per la qual cosa cal imposar al responsable una sanció multa de 5.412 pessetes, que resulta d'aplicar en el grau mitjà (3 per 100) el tram percentual establit en l'article 90.1 del Reglament de Disciplina Urbanística (de l'1 al 5 per 100) sobre el valor de les obres (180.386 pessetes).
  
Tercer
  
Sense perjudici del que s'ha dit abans, cal que l'Ajuntament de Rossell, d'acord amb les pròpies competències urbanístiques inicie i resolga l'expedient a què fa referència l'article 184 del Text Refós de la Llei del Sòl de 1976, en relació amb l'article 29 del Reglament de Disciplina Urbanística.
  
Quart
  
Per a la resolució de l'expedient sancionador té atribució el conseller d'Obres Públiques, Urbanisme i Transports de la Generalitat Valenciana, d'acord amb l'article 6.h del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià, amb l'informe previ de la Comissió Territorial d'Urbanisme de Castelló (article 10.c del mateix reglament).
  
Això, una vegada que l'Ajuntament de Rossell, en l'Acord de 17 de febrer de 1997, sol·licitara la intervenció d'aquesta Conselleria.
  
Vistos els preceptes legals esmentats i la resta de normativa aplicable, resolc:
  
Imposar al senyor José Segura Gil (DNI 46104222 T) una sanció de multa de 5.412 pessetes (cinc mil quatre-cents dotze pessetes), com a autor responsable de la infracció imputada, en qualitat de promotor de les obres. Sense perjudici que l'Ajuntament de Rossell adopte les mesures establides en l'article 29 del Reglament de Disciplina Urbanística, aprovat pel Reial Decret 2.187/1978, de 23 de juny.
  
Contra aquesta resolució, que exhaureix la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició del recurs esmentat serà requisit imprescindible que, prèviament el recurrent en comunique a aquest òrgan la interposició, de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que s'estime oportú.-
  
Aquesta notificació és transcripció exacta de la resolució original que consta en l'expedient.»